
RAPORT DE SPECIALITATE

Privind aprobarea încheierii Protocolului de colaborare între Municipiul Timișoara, Universitatea Politehnica Timișoara, Asociaţia Clusterul pentru Promovarea Clădirilor cu Consum de Energie Aproape Egal cu Zero - PRO-NZEB și Asociația Portic, organizatori ai evenimentului SĂPTĂMÂNA NZEB TIMIȘOARA 2023, în perioada de 10-14 mai 2023, eveniment înscris în agenda Timișoara Capitală Europeană a Culturii în 2023
Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea încheierii Protocolului de colaboare între Municipiul Timișoara, Universitatea Politehnica Timișoara, Asociaţia Clusterul pentru Promovarea Clădirilor cu Consum de Energie Aproape Egal cu Zero - PRO-NZEB și Asociația Portic, organizatori ai evenimentului SĂPTĂMÂNA NZEB TIMIȘOARA 2023, în perioada de 10-14 mai 2023, eveniment înscris în agenda Timișoara Capitală Europeană a Culturii în 2023
Facem următoarele precizări:

Prin Hotărârea Consiliului Local al Municipiului Timișoara nr.177/11.04.2019 s-a aprobat participarea Municipiului Timişoara la Proiectul „PadovaFIT Expanded” - „Expanding PadovaFIT! Home Solutions” ID 847143, finanţat în cadrul Programului Horizon 2020.

Obiectivul general: Proiectul a vizat extinderea bunelor practici ale municipalității Padova – PadovaFIT – ca soluții pentru eficientizare energetică în clădirile rezidențiale şi operaționalizarea unor structuri de tip ghişeu unic - „one-stop-shop” în Romania şi Bulgaria, țări în care să fie transferate cunoştințele şi soluțiile care constituie bune practici ale municipalității Padova. 

Activitățile proiectului s-au circumscris ideii de tranziție către eficiență energetică şi sustenabilitate în sectorul rezidențial (clădiri private şi condominii). 

În cadrul proiectului s-au derulat și proceduri de organizare a unui ghișeu unic specializat în oferirea de informații cetățenilor municipiului Timișoara cu privire la One-Stop-Shop-ul pentru renovări energetice de clădiri.

În acest sens e nevoie de continuarea activităților, conform proiectului – cel puțin 3 ani, pe durata de monitorizare, de organizarea unor activități specifice ulterioare încheierii proiectului. 

Obiectivul general al ghișeului unic înființat este de a aduce împreună grupuri de stakeholderi pentru a participa la un proces interactiv de învăţare, conferințe, seminarii şi workshop-uri știință și tehnologie; expoziții cu creații de știință-tehnologie; sesiuni de prezentări și demonstrații; experimente în știință și tehnologie și la interferența acestora, destinate profesioniștilor din sectorul construcțiilor; experimente în știință și tehnologie și la interferența acestora, ale publicului vizitator pentru promovarea clădirilor cu consum de energie aproape egal cu zero (nZEB). 

Ca urmare se va organiza, cu sprijinul unor stakeholderi din cadrul proiectului „PadovaFIT Expanded” - „Expanding PadovaFIT! Home Solutions” un eveniment SĂPTĂMÂNA NZEB TIMIȘOARA 2023, în perioada de 10-14 mai 2023. Acesta a fost înscris si în agenda Timișoara Capitală Europeană a Culturii în 2023.
Primăria Municipiului Timişoara a avut în vedere prioritatea „EE-02-2018: Servicii integrate de reabilitare energetică a locuințelor, „Construirea unui viitor cu un nivel redus de emisii de carbon, reziliență la schimbările climatice: o energie sigură, curată şi eficientă”, anticipând oarecum nevoile existente în acest moment, provocate de criza energetică mondială.

Rezultatul activităților implementate de către Municipiul Timișoara în cadrul proiectului „PadovaFIT Expanded” - „Expanding PadovaFIT! Home Solutions” s-a concretizat în realizarea One-Stop-Shop (Ghișeul Unic) pentru eficientizare energetică. Acest Ghișeu Unic (One-Stop-Shop) în Timișoara, este menit să acționeze ca un liant între furnizorii de servicii și beneficiarii finali, funcționând, de asemenea, ca un centru de informare în sine (HUB INFORMAȚIONAL) prin comunicarea directă cu actorii tehnici și financiari existenți pe piață.  

În conformitate cu calendarul de desfășurare a activităților evenimentului SĂPTĂMÂNA NZEB TIMIȘOARA 2023, în perioada de 10-14 mai 2023, se are în vedere organizarea unui proces interactiv de învăţare de învăţare, conferințe, seminarii şi workshop-uri știință și tehnologie; expoziții cu creații de știință-tehnologie; sesiuni de prezentări și demonstrații; experimente în știință și tehnologie și la interferența acestora, destinate profesioniștilor din sectorul construcțiilor; experimente în știință și tehnologie și la interferența acestora, ale publicului vizitator pentru promovarea clădirilor cu consum de energie aproape egal cu zero (nZEB). 

Astfel, se acționează pentru prezentarea unor informații specifice cât mai clare și corecte ce ar putea satisface cel mai bine nevoile cetățeanului interesat reabilitarea energetică a clădirilor rezidențiale, de  stimularea pieței locale, a IMM-urilor implicate în sectorul eficientizării energetice a clădirilor.

Conform Proiectului „PadovaFIT Expanded” - „Expanding PadovaFIT! Home Solutions” ID 847143, finanţat în cadrul Programului Horizon 2020, implementarea și monitorizarea acțiunilor se face de către  entitatea care își asumă planul de acțiune, în cazul de față Municipiul Timișoara. Un pachet de acțiuni specifice au loc după încheierea proiectului și sunt legate de identificarea factorilor de succes și a barierelor,  precum și de urmărirea acordurilor semnate între părțile interesate teritoriale (stakeholderi).
Agenda evenimentului presupune implementarea mai multor activități: 

a) activități de prezentare știință-tehnologie în vederea promovării clădirilor cu consum de energie aproape egal cu zero (nZEB);

b) conferințe, seminarii şi workshop-uri știință și tehnologie;

c) expoziții cu creații de știință-tehnologie;

d) sesiuni de prezentări și demonstrații;

e) experimente în știință și tehnologie și la interferența acestora, destinate profesioniștilor din sectorul construcțiilor;

f) experimente în știință și tehnologie și la interferența acestora, ale publicului vizitator;

g) activități recreative;

h) activități administrative;

i) activități logistice [suport pentru activitățile de la lit. a) la lit. h), de asigurare a acceselor din şi spre zona publică, parcări, depozitări, servicii tehnice diverse etc.].

Realizarea evenimentului SĂPTĂMÂNA NZEB TIMIȘOARA 2023, are ca obiect prezentarea proiectului nZEB Roadshow (Caravana nZEB), a Conceptului nZEB, reglementări și aplicarea nZEB în practică, alte activități așa cum sunt ele prezentate în agenda atașată la prezentul protocol de parteneriat. Acest eveniment se pretează ca o activitate complementară proiectului Padovafit Expanded - Timișoara, prin care s-a creat primul ghișeu unic (One-Stop-Shop) pentru eficientizare energetică din România.
În temeiul prevederilor  art. 129 alin. (2), lit. e),  alin. (7) lit. i), alin. 9 lit. a)   din Ordonanța de Urgență a Guvernului nr.57/2019 - privind  Codul administrativ, cu modificările și completările ulterioare;


În baza prevederilor art.139 alin.(1) și (3) lit. f) și art.196 alin.1, lit. a) din  Ordonanța de Urgență a Guvernului nr.57/2019 - privind  Codul administrativ, cu modificările și completările ulterioare;

PROPUNEM:

-  încheierea Protocolului de colaboare între Municipiul Timișoara, Universitatea Politehnica Timișoara, Asociaţia Clusterul pentru Promovarea Clădirilor cu Consum de Energie Aproape Egal cu Zero - PRO-NZEB și Asociația Portic, organizatori ai evenimentului SĂPTĂMÂNA NZEB TIMIȘOARA 2023, în perioada de 10-14 mai 2023, eveniment înscris în agenda Timișoara Capitală Europeană a Culturii în 2023.
- împuternicirea domnului Dominic FRITZ, Primarul Municipiului Timisoara să semneze Protocolul de colaborare între Municipiul Timișoara, Universitatea Politehnica Timișoara, Asociaţia Clusterul pentru Promovarea Clădirilor cu Consum de Energie Aproape Egal cu Zero - PRO-NZEB și Asociația Portic, prevăzut în Anexa 1  care va face parte integrantă din hotărârea de consiliu local.

Având în vedere cele expuse anterior și prevederile legale mai sus menționate, apreciem că Proiectul de hotărâre privind aprobarea încheierii Protocolului de colaborare între Municipiul Timișoara, Universitatea Politehnica Timișoara, Asociaţia Clusterul pentru Promovarea Clădirilor cu Consum de Energie Aproape Egal cu Zero - PRO-NZEB și Asociația Portic, în vederea evenimentului SĂPTĂMÂNA NZEB TIMIȘOARA 2023, în perioada de 10-14 mai 2023, eveniment înscris în agenda Timișoara Capitală Europeană a Culturii în 2023, îndeplinește condițiile pentru a fi supus dezbaterii și aprobării plenului Consiliului Local. 

